Document ID: 32003R0149

Neuvoston asetus (EY) N:o 149/2003,
annettu 27 päivänä tammikunta 2003,
kaksikäyttötuotteiden ja -teknologian vientiä koskevan yhteisön valvontajärjestelmän perustamisesta annetun asetuksen (EY) N:o 1334/2000 muuttamisesta ja ajan tasalle saattamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 133 artiklan,
ottaa huomioon komission ehdotuksen,
sekä katsoo seuraavaa:
(1) Asetuksen (EY) N:o 1334/2000(1) mukaan kaksikäyttötuotteita (ohjelmistot ja teknologia mukaan luettuina) on valvottava tehokkaasti silloin, kun niitä viedään yhteisöstä.
(2) Jotta jäsenvaltiot ja yhteisö voisivat täyttää kansainväliset sitoumuksensa, asetuksen (EY) N:o 1334/2000 liitteessä I esitetään kyseisen asetuksen 3 artiklassa tarkoitettu kaksikäyttötuotteita ja -teknologiaa koskeva yhteinen luettelo, jolla pannaan täytäntöön kansainvälisesti sovitut kaksikäyttötuotteiden valvontajärjestelyt, mukaan luettuina Wassenaarin järjestely, ohjusteknologian valvontajärjestely, ydinalan viejämaiden ryhmä, Australian ryhmä ja kemiallisten aseiden kieltosopimus.
(3) Asetuksen (EY) N:o 1334/2000 11 artiklassa säädetään, että kyseisen asetuksen liitteet I ja IV on ajantasaistettava niiden asiaa koskevien velvoitteiden ja sitoumusten ja niihin tehtyjen muutosten mukaisesti, joita kukin jäsenvaltio on hyväksynyt kansainvälisten asesulku- ja vientivalvontajärjestelyjen jäsenenä tai ratifioimalla asiaa koskevia kansainvälisiä sopimuksia.
(4) Asetuksen (EY) N:o 1334/2000 liitteitä I, II ja IV on muutettava niiden muutosten huomioon ottamiseksi, jotka on hyväksytty Wassenaarin järjestelyn, Australian ryhmän ja ohjusteknologian valvontajärjestelyn yhteydessä vuosina 2001 ja 2002.
(5) Jotta vientivalvontaviranomaisten ja toimijoiden olisi helpompi saada säännöksistä selvää, on tarpeen julkaista asetuksen (EY) N:o 1334/2000 liitteistä ajantasaistettu ja kodifioitu toisinto, johon on sisällytetty kaikki jäsenvaltioiden tähän mennessä kansainvälisissä yhteyksissä vuosina 2001 ja 2002 hyväksymät muutokset.
(6) Asetus (EY) N:o 1334/2000 olisi tämän vuoksi muutettava vastaavasti,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1334/2000 liitteet tämän asetuksen liitteellä.
2 artikla
Tämä asetus tulee voimaan kolmantenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä tammikuuta 2003.

Labels: 7
12
3